ananddey/assamese-wiki-corpus huggingface dataset:
পিন ক'ড H0H 0H0

পিন ক'ড H0H 0H0 (উচ্চাৰণ:হ'হ'হ' ) কানাডাৰ ডাক বিভাগৰ দ্বাৰা পৃথিৱীৰ ভৌগোলিক উত্তৰ মেৰুৰ বাবে নিৰ্ধাৰিত পিন ক'ড। কানাডাৰ ঠাই সমূহৰ ডাক বিভাগীয় পিন ক'ড সমূহ ছটা বৰ্ণ-সংখ্যা বিশিষ্ট যি একো একোটা স্থানীয় এলেকা নিৰ্দিষ্ট কৰে।

]],কানাডাৰ ডাক বিভাগীয় পিন ক'ড H0H 0H0 (হ'হ'হ')

খ্ৰিষ্টিয়ান সকলৰ ঋষি চেইণ্ট নিক'লাছ অফ মায়েৰা অৰ্থাৎ ছাণ্টাক্লজলৈ লিখা চিঠি সমূহৰ ঠিকনাত এই পিন ক'ড ব্যৱহৃত হয়। খ্ৰিষ্টিয়ান সকলৰ বিশ্বাস মতে ছাণ্টাক্লজৰ ঘৰ পৃথিৱীৰ ভৌগোলিক উত্তৰ মেৰুত আৰু কানাডা চৰকাৰে দাবী কৰা মতে পৃথিৱীৰ ভৌগোলিক উত্তৰ মেৰু কানাডা ৰাষ্ট্ৰ্ৰৰ ভূ-ৰাজনৈতিক সীমাৰ ভিতৰত পৰে। অৱশ্যে ভৌগোলিক উত্তৰ মেৰুৰ অন্যান্য কাষৰীয়া ৰাষ্ট্ৰ্ৰসমূহে কানাডাৰ এই দাবী মানি ল'ব নিবিচাৰি সেই ঠাই আন্তৰ্জাতিক সমূদ্ৰ-জলৰাশিত পৰে বুলি ধৰি থৈছে।

১৯৭৪ চনতেই কানাডাৰ ডাক বিভাগৰ মন্ত্ৰীল স্থিত ডাকঘৰত কৰ্মচাৰী সকলে মন কৰে যে এক বুজন সংখ্যক চিঠি নাগৰিক সকলে প্ৰতিবছৰে বিশেষকৈ বৰদিনৰ সময়ত ছাণ্টাক্লজলৈ বুলি লিখি পোষ্ট কৰে যি বোৰ বিলাব পৰা নাযায়। সেই চিঠিবোৰ দেখা কৰ্মচাৰী সকলে বুজি পাইছিল যে সেইবোৰ সৰু সৰু ল'ৰা-ছোৱালী বোৰেই লিখে আৰু বেছিভাগেই হয়টো সিহঁতৰ জীৱনৰ প্ৰথম চিঠি। গতিকে কৰ্মচাৰী সকলে প্ৰেৰকৰ ঠিকনা উল্লেখ থাকিলে চিঠি সমূহৰ উত্তৰ নিজে লিখি ঘূৰাই পঠিয়াবলৈ ধৰে।

বৰদিনৰ সময়ত এনেধৰণৰ চিঠিৰ পৰিমাণলৈ লক্ষ্য কৰি ১৯৮৩ চনত কানাডাৰ ডাক বিভাগে চিঠি সমূহৰ উত্তৰ দিবলৈ চৰকাৰী ভাৱে ছাণ্টাক্লজ-চিঠিৰ উত্তৰ আঁচনি নামেৰে এক সূকীয়া প্ৰণালীয়েই গঢ়ি তোলে। কানাডাৰ বিভিন্ন ডাকঘৰ সমূহত মূলতঃ বিভাগৰ অৱসৰ-প্ৰাপ্ত কৰ্মচাৰী সন্মিলীত প্ৰায় এঘাৰ হাজাৰ স্বয়ংসেৱকে এই আঁচনিত জড়িত হৈ থাকি প্ৰতি বছৰে প্ৰায় এক নিযুত এনে চিঠিৰ উত্তৰ নিশ্বিত ভাৱে প্ৰেৰণ কৰাৰ দায়িত্ব লৈ আছে। ডাক বিভাগে জনসাধাৰণৰ (সৰু সৰু ল'ৰা-ছোৱালী বোৰৰ) সুবিধাৰ্থে ছাণ্টাক্লজৰ ঘৰৰ প্ৰকৃত ঠিকনা তলত দিয়া ধৰণে প্ৰকাশ কৰি চিঠি সমূহ সেই ঠিকনালৈ পঠিয়াবলৈ অনুৰোধ কৰিছিল

SANTA CLAUS

NORTH POLE H0H 0H0

CANADA

ডাক টিকটৰ প্ৰয়োজন নাই, যদিও যিকোনো ষ্টিকাৰ লগাই পঠিয়ালে ছাণ্টাৰ মিছেছ ক্লজে চাই ভাল পায়।

কানাডা আৰু বিদেশৰ পৰা অহা চিঠি সমূহ যি ভাষাতেই লিখা হয় সেই ভাষাতে উত্তৰ পঠিওৱাৰ ব্যৱস্থা কানাডাৰ চৰকাৰে কৰে। অন্ধ সকলৰ ব্ৰেইলী লিপিত লিখা চিঠিৰো উত্তৰ দিয়া হয়।

কানাডাৰ ডাক বিভাগে আজিকালি ই-মেইল পঠিয়াবলৈ ছাণ্টাক্লজৰ ই-মেইল ঠিকনা বুলি উল্লেখ কৰিছে যিটোৰ গুপ্তশব্দ ডাক বিভাগৰ হাততেই আছে।

তথ্য সংগ্ৰহ

en:Postal_codes_in_Canada#Santa_Claus

শ্ৰেণী:কানাডা
শ্ৰেণী:ডাক সেৱা
ভাৰতৰ ৰাজ্য আৰু কেন্দ্ৰীয়শাসিত অঞ্চলসমূহৰ ৰাজধানীৰ তালিকা

ভাৰত দক্ষিণ এছিয়াত অৱস্থিত এখন দেশ য’ত বৰ্তমান ১.২ বিলিয়ন মানুহে বসবাস কৰি আছে। ভাৰত বিশ্বৰ ভিতৰতে ঘন জনবসতিপূৰ্ণ গণতান্ত্ৰিক দেশ। এইখন এখন যুক্তৰাষ্ট্ৰীয় সাংবিধানিক প্ৰজাতন্ত্ৰ, যিখন সংসদীয় ব্যৱস্থাৰ দ্বাৰা চৰকাৰে পৰিচালনা কৰে। ভাৰতবৰ্ষত ২৮ খন ৰাজ্য আৰু ৮ খন কেন্দ্ৰীয় শাসিত অঞ্চল আছে। তলৰ উল্লিখিত তালিকা্খনত ৰাজ্য অথবা কেন্দ্ৰীয়শাসিত অঞ্চলসমূহৰ বিপৰীতে বিতং বিৱৰণ সন্নিবিষ্ট কৰা হ’ল।

চিহ্নসমূহ

চিহ্ন
অৰ্থ
ৰাজ্য/কেন্দ্ৰীয়শাসিত অঞ্চল
ৰাজ্য অথবা কেন্দ্ৰীয়শাসিত অঞ্চলৰ নাম
প্ৰতিষ্ঠা কৰা বৰ্ষ
যি বৰ্ষত ৰাজ্য/কেন্দ্ৰীয়শাসিত অঞ্চল সৃষ্টি হৈছিল

কেন্দ্ৰীয়শাসিত অঞ্চল প্ৰদৰ্শন
S
গ্ৰীষ্ম কালীন
W
শীত কালীন
B
বাজেট কালীন অধিবেশন

তালিকা

নং.
ৰাজ্য/কেন্দ্ৰীয় শাসিত অঞ্চল
প্ৰশাসনিক ৰাজধানী
ৰাজনৈতিক ৰাজধানী
ন্যায়িক ৰাজধানী
প্ৰতিষ্ঠা কৰা বৰ্ষ
পূৰ্বৰ ৰাজধানী
১
আন্দামান আৰু নিকোবৰ দ্বীপপুঞ্জ
পৰ্ট ব্লেয়াৰ
পৰ্ট ব্লেয়াৰ
কলকাতা
১৯৫৬
কলকাতা (১৯৪৫–১৯৫৬)
২
অন্ধ্ৰ প্ৰদেশ
হায়দৰাবাদ
হায়দৰাবাদ

হায়দ্ৰাবাদ (হায়দ্ৰাবাদ ৰাজ্য), কুৰনুল (অন্ধ্ৰ ৰাজ্য)
১৯৫৬
৩
অৰুণাচল প্ৰদেশ
ইটানগৰ
ইটানগৰ
গুৱাহাটী
১৯৮৭

৪
অসম
দিশপুৰ
গুৱাহাটী
গুৱাহাটী
১৯৭৫
শ্বিলং (১৮৭৪–১৯৭২)
৫
বিহাৰ
পাটনা
পাটনা
পাটনা
১৯৩৫

৬
চণ্ডীগড়
চণ্ডীগড়
 —
চণ্ডীগড়
১৯৬৬
 —
৭
ছত্তীচগড়
ৰায়পুৰ
ৰায়পুৰ
বিলাসপুৰ
২০০০
 —
৮
দাদৰা আৰু নগৰ হাৱেলী
চিলভাছা
 —
মুম্বাই
১৯৪৪
মুম্বাই (১৯৫৪–১৯৬১) পানাজী (১৯৬১–১৯৮৭)
৯
দমন আৰু দিউ
দমন
 —

১৯৮৭
আহমেদাবাদ (১৯৬১–১৯৬৩) পানাজী (১৯৬৩–১৯৮৭)
১০
কেন্দ্ৰীয় শাসিত দিল্লীৰ ৰাজধানী অঞ্চল
দিল্লী
দিল্লী
দিল্লী
১৯৫২
 —
১১
গোৱা
পানাজী
পৰ্ভৰিম
মুম্বাই
১৯৬১
পানাজী (১৯৬১–১৯৮৭)
১২
গুজৰাট
গান্ধীনগৰ
গান্ধীনগৰ
আহমেদাবাদ
১৯৬০
আহমেদাবাদ (১৯৬০–১৯৭০)
১৩
হাৰিয়ানা
চণ্ডীগড়
চণ্ডীগড়
চণ্ডীগড়
১৯৬৬
 —
১৪
হিমাচল প্ৰদেশ
ছিমলা
ছিমলা
ছিমলা
১৯৭১
বিলাসপুৰ (১৯৫০–১৯৫৬)
১৫
জম্মু আৰু কাশ্মীৰ
শ্ৰীনগৰ (S)জম্মু (W)
শ্ৰীনগৰ (S)জম্মু (W)

১৯৪৮
 —
১৬
ঝাৰখণ্ড
ৰাঁছী
ৰাঁছী
ৰাঁছী
২০০০
পাটনা
১৭
কৰ্ণাটক
বাংগালুৰু
বাংগালুৰু
বাংগালুৰু
১৯৫৬

১৮
কেৰালা
তিৰুভন্থাপুৰম
তিৰুভন্থাপুৰম
কঁচি
১৯৫৬

১৯
লাক্ষাদ্বীপ
কভাৰাত্তি
কভাৰাত্তি
কঁচি

২০
মধ্য প্ৰদেশ
ভোপাল
ভোপাল
জবলপুৰ
১৯৫৬
নাগপুৰ (১৮৬১–১৯৫৬)
২১
মহাৰাষ্ট্ৰ
মুম্বাই নাগপুৰ (W/2nd)
মুম্বাই (S+B) নাগপুৰ (W)
মুম্বাই
১৮১৮ ১৯৬০
 —
২২
মণিপুৰ
ইম্ফাল
ইম্ফাল
গুৱাহাটী
১৯৪৭
 —
২৩
মেঘালয়
শ্বিলং
শ্বিলং
গুৱাহাটী
১৯৭০
 —
২৪
মিজোৰাম
আইজল
আইজল
গুৱাহাটী
১৯৭২
 —
২৫
নাগালেণ্ড
কহিমা
কহিমা
গুৱাহাটী
১৯৬৩
 —
২৬
উৰিষ্যা
ভূবনেশ্বৰ
ভূবনেশ্বৰ
কটক
১৯৪৮
কটক (১৯৩৬–১৯৪৮)
২৭
পণ্ডিছেৰী
পণ্ডিছেৰী
পণ্ডিছেৰী
চেনাই
১৯৫৪
মাদ্ৰাছ (১৯৪৮–১৯৫৪)
২৮
পঞ্জাব
চণ্ডীগড়
চণ্ডীগড়
চণ্ডীগড়
১৯৬৬
লাহোৰ (১৯৩৬–১৯৪৭) ছিমলা (১৯৪৭–১৯৬৬)
২৯
ৰাজস্থান
জয়পুৰ
জয়পুৰ
যোধপুৰ
১৯৪৮
 —
৩০
ছিক্কিম
গেংটক
গেংটক
গেংটক
১৯৭৫
 —
৩১
তামিল নাডু
চেনাই
চেনাই
চেনাই
১৬৮৮
 —
৩২
ত্ৰিপুৰা
আগৰতলা
আগৰতলা
গুৱাহাটী
১৯৫৬
 —
৩৩
উত্তৰ প্ৰদেশ
লক্ষ্ণৌ
লক্ষ্ণৌ
এলাহাবাদ
১৯৩৭
 —
৩৪
উত্তৰাখণ্ড
দেৰাডুন
দেৰাডুন
নাইনিতাল
২০০০
 —
৩৫
পশ্চিম বংগ
কলকাতা
কলকাতা
কলকাতা
১৯৪৭
 —

টোকা

উদ্ধৃতি

তথ্য সংগ্ৰহ

লগতে চাওক

ভাৰতৰ ৰাজ্য আৰু কেন্দ্ৰীয়শাসিত অঞ্চলসমূহ

বাহ্যিক সংযোগ

List of states in India
Legislative bodies in India

শ্ৰেণী:ভাৰত সম্পৰ্কীয় তালিকা
*
জৌন এলিয়া

উদ্ধৃতিসমূহ

দ্বিপদী কাব্য

জীৱনটো কিদৰে কটোৱা যায়প্ৰেমত যে মনেই বহা নাই।

লগতে চাওক

বশীৰ বদ্ৰ
সাহিৰ লুধিয়ানৱী

উৎস

শ্ৰেণী:উৰ্দু কবি
শ্ৰেণী:মৃত ব্যক্তি
শ্ৰেণী:পৰিচয় অংশৰ প্ৰয়োজন থকা পৃষ্ঠা
লিঅ’ টলষ্টয়

লিঅ' টলষ্টয় আছিল এগৰাকী ৰাছিয়ান লেখক যিয়ে মূলতঃ উপন্যাস আৰু চুটিগল্প ৰচনা কৰিছিল। পিছলৈ তেওঁ নাটক আৰু বিভিন্ন প্ৰবন্ধও লিখিবলৈ লয়। ১৮৭০ চনত হোৱা এক নৈতিক সংকট আৰু ধাৰ্মিক জাগৰণৰ পিছত তেওঁৰ অত্যন্ত নীতিবাদী আৰু গোড়া ধাৰ্মিক চিন্তাধাৰাসমূহক লৈ সৃষ্টি হোৱা তেওঁৰ জটিল আৰু স্ববিৰোধী ব্যক্তিত্বৰ বাবেও তেওঁ জনাজাত যাৰ পিছৰে পৰা তেওঁ নৈতিক চিন্তাবিদ তথা সমাজ সংস্কাৰক হিচাপেও প্ৰখ্যাত হয়।
]]।

উদ্ধৃতিসমূহ

এজন মানুহ এটা ভগ্নাংশৰ দৰে, যাৰ লবটো হৈছে তেওঁ যি সেইটো আৰু তেওঁৰ হৰটো হৈছে তেওঁ নিজকে যি বুলি ভাবে সেইটো। হৰটো বৃহত্তৰ মানে ভগ্নাংশটো ক্ষুদ্ৰতৰ।
যুদ্ধ এনে ধ্বংসাত্মক কাৰ্য যে যি যুদ্ধ কৰে, সি বিবেকক বিসৰ্জন দিয়ে৷
যিসকলে নিজৰ স্বাৰ্থৰ কথা নাভাবি আনৰ কাৰণে ভাবে, তেনে বুদ্ধিমান লোকসকলে স্বাৰ্থজড়িত পুৰণি গণ্ডীৰ পৰা মুক্ত থাকিব বিচাৰে, কিন্তু ন্যস্তস্বাৰ্থজড়িতসকলে পুৰণিক সাবটি থাকে৷
সাংবাদিকতা হ’ল--একপ্ৰকাৰ বৌদ্ধিক বেশ্যালয়-- য’ৰ পৰা পলায়নৰ কোনো পথ নাই৷
মানুহৰ সকলো পাপৰ কাৰণ এলাহ আৰু কুসংস্কাৰ৷ আৰু পৃথিৱীত মাত্ৰ দুটা ভাল গুণ আছে- উৎসাহ আৰু বুদ্ধি৷
পৃথিৱীত ক্ষমতা এটা মূলধন৷ কিন্তু তাক ৰাখিবলৈ হ’লে তাৰ মিতব্যৱহাৰ কৰিব লাগে৷
যন্ত্ৰণা যেতিয়া অনুভূত হ’ব আৰু মানুহে তাক উপলব্ধি কৰিব তেতিয়াইহে মানুহৰ পৰিত্ৰাণ হ’ব- কাৰণ যেতিয়া মানুহে যন্ত্ৰণা উপলব্ধি কৰিব তেতিয়াহে সোনকালে হওক পলমকৈ হওক যন্ত্ৰণাক নিৰ্মূল কৰিবলৈ মানুহ যত্নপৰ হ’ব৷
ভুল হৈছে মানুহক একেলগে ঢালাই কৰা শক্তি; সত্যই মানুহৰ সৈতে কেৱল সৎ কৰ্মৰ দ্বাৰাহে যোগাযোগ কৰা হয়। কেৱল সত্যৰ কৰ্মইহে, প্ৰতিজন ব্যক্তিৰ বিবেকত পোহৰৰ প্ৰৱেশ ঘটাই ভুলৰ সংহতি বিলুপ্ত কৰিব পাৰে, আৰু ভুলৰ সংহতিৰ দ্বাৰা একেলগে একত্ৰিত হোৱা গণটোৰ পৰা মানুহক এজন এজনকৈ বিচ্ছিন্ন কৰিব পাৰে।
খ্ৰীষ্টই কেতিয়াও ব্যক্তিগত পুনৰুত্থান আৰু কবৰৰ বাহিৰৰ জীৱনৰ প্ৰমাণ দিয়া এটাও শব্দও উচ্চাৰণ কৰা নাছিল।
মই জানো যে দেশৰ সীমা আৰু চৰকাৰী আদেশে সকলো মানুহৰ লগত মোৰ মিলামিছা ধ্বংস কৰিব নোৱাৰে।
মানুহে খাদ্যৰ বাবে জীৱ-জন্তু হত্যা নকৰাকৈ জীয়াই থাকিব পাৰে আৰু সুস্থ হৈ থাকিব পাৰে; সেয়েহে, যদি তেওঁ মাংস খায়, তেন্তে তেওঁ কেৱল নিজৰ ভোকৰ খাতিৰত জন্তুৰ জীৱন লোৱাত ভাগ লয়, আৰু তেনে কাম কৰাটো অনৈতিক।

লগতে চাওক

যুদ্ধ আৰু শান্তি

উৎস

বাহ্যিক সংযোগ

E-texts
Brief bio at Kirjasto (Pegasos)
The Last Days of Leo Tolstoy
Illustrated Biography online at University of Virginia
Tolstoy at The Anarchist Library
Tolstoy at Great Books Online
Tolstoy at CCEL
Online Books Page (University of Pennsylvania)

Category:ৰাছিয়াৰ ব্যক্তি
Category:সাহিত্যিক
Category:ঔপন্যাসিক
Category:সাহিত্যৰ ন'বেল বঁটা বিজয়ী
Category:মৃত ব্যক্তি
মৰূদ্যান

ভূগোলৰ মতে মৰুদ্যান হৈছে মৰুভূমি বা অৰ্ধ-মৰুভূমিৰ পৰিৱেশত থকা এক উৰ্ব্বৰ এলেকা (প্ৰায়ে খেজুৰৰ দৰে উদ্ভিদ গজে)। মৰুদ্যানে জন্তু আৰু উদ্ভিদক বাসস্থানো প্ৰদান কৰে।
মৰুভূমিত বতাহৰ অবনমন (Deflation) কাৰ্যৰ ফলত মৰুপৃষ্ঠৰ একো-একোটা অংশৰ উচ্চতা কমি ভূ-গৰ্ভস্থ (Groundwater) জলৰাশিৰ সংস্পৰ্শত আহি তেনে অবনমিত অংশত পানী জমা হয়। কালক্ৰমত তেনে পানী জমা হোৱা অবনমিত অংশৰ চাৰিওকাষে সেউজ আৱৰণৰ সৃষ্টি হয়। মৰুভূমিৰ এনে পানী থকা সেউজ আৱৰণযুক্ত অৱনমিত অংশকে মৰুদ্যান বোলা হয়।

তথ্যসূত্ৰ

শ্ৰেণী:ভূগোল
ভাষিণী

ভাষিণী ভাৰত চৰকাৰৰ এটা প্ৰকল্প, যি ইলেক্ট্ৰনিক্স আৰু তথ্য প্ৰযুক্তি মন্ত্ৰালয়ৰ অধীনস্থ ‘‘ৰাষ্ট্ৰীয় ভাষা অনুবাদ অভিযান’’ (National Language Translation Mission)ৰ অধীনত উন্নয়ন কৰা হৈছে। ইয়াৰ লক্ষ্য হৈছে ভাৰতৰ বিভিন্ন ভাষাৰ মাজত বিষয়বস্তু অনুবাদ সহজ কৰা আৰু বিভিন্ন ভাষা কোৱা লোকসকলৰ মাজত কাৰ্যকৰী যোগাযোগ নিশ্চিত কৰা, যাতে ভাৰতত থকা ভাষাগত বাধা হ্ৰাস পায়।

পটভূমি

ভাষিণী আগষ্ট ২০২২ চনত গুজৰাটৰ গান্ধীনগৰত আৰম্ভ কৰা হয়। “ভাষিণী” নামটো “Bhasha Interface for India” শব্দগুচ্ছৰ সংক্ষিপ্ত ৰূপ। এই প্ৰকল্পটো ইলেক্ট্ৰনিক্স আৰু তথ্য প্ৰযুক্তি মন্ত্ৰালয়ৰ অধীনত ৰাষ্ট্ৰীয় ভাষা অনুবাদ অভিযানৰ জৰিয়তে উন্নয়ন কৰা হৈছে।

ডিজিটেল ইণ্ডিয়া কৰ্প’ৰেশ্যন (ডি আই চি) ৰ অধীনত ডিজিটেল ইণ্ডিয়া ভাষিণী বিভাগ (ডি আই বি ডি) নামৰ এটা স্বতন্ত্ৰ ব্যৱসায়িক বিভাগ (আই বি ডি) আৰম্ভ কৰা হৈছে যাতে ভাষিণী ইক’চিষ্টেম ষ্টাৰ্টআপৰ সৈতে সহযোগিতা কৰাত সহায় কৰে।

প্লেটফৰ্ম

এই প্লেটফৰ্মে বিভিন্ন ৰাজ্যত ডিজিটেল সবলীকৰণ আৰু ডিজিটেল অন্তৰ্ভুক্তি নিশ্চিত কৰিবলৈ প্ৰাকৃতিক ভাষা প্ৰক্ৰিয়াকৰণ আৰু কৃত্ৰিম বুদ্ধিমত্তা (AI) ব্যৱহাৰ কৰে।

ইয়াৰ পিছত, বিত্ত মন্ত্ৰী নিৰ্মলা সীতাৰমনে ২০২৪ চনৰ ভাৰতৰ কেন্দ্ৰীয় বাজেট ভাষণৰ সময়তো এই প্লেটফৰ্মটো ব্যৱহাৰ কৰে।

জুন ২০২৪ চনত MeitYয়ে যান্ত্ৰিক অনুবাদৰ সঠিকতা আৰু প্ৰবাহিতা বৃদ্ধি কৰাৰ লক্ষ্যৰে গৱেষণা প্ৰকল্পসমূহৰ বাবে বিভিন্ন শিক্ষা প্ৰতিষ্ঠানৰ পৰা নিবিদা আহ্বান কৰে। এই প্ৰচেষ্টাৰ জৰিয়তে চৰকাৰ, শিক্ষা, স্বাস্থ্যসেৱা আৰু অন্যান্য গুৰুত্বপূৰ্ণ ক্ষেত্ৰসমূহৰ বাবে নিৰ্দিষ্ট ভাষা-যুগল আৰু ক্ষেত্ৰ-নিৰ্দিষ্ট ভাষা মডেলৰ ব্যৱহাৰ উৎসাহিত কৰা হয়।

ভাষিণীয়ে স্নেপডিল, তথ্য আৰু সম্প্ৰচাৰ মন্ত্ৰালয় আৰু ফেডাৰেল বেংক আদি প্ৰতিষ্ঠানৰ সৈতে বুজাবুজি স্মাৰক (MoU) স্বাক্ষৰ কৰি স্থানীয় ভাষাসমূহত সমাধান প্ৰদানৰ বাবে নিজৰ কৃত্ৰিম বুদ্ধিমত্তা-ভিত্তিক মডেলসমূহ ব্যৱহাৰৰ সুযোগ আগবঢ়াইছে।

বাহ্যিক সংযোগ

মূল ৱেবছাইট
অনুবাদ ভাষিণী (ভাষা অনুবাদক ৱেবছাইট)

অনুবাদ ভাষিণী

অনুবাদ ভাষিণী হ'ল ভাৰত চৰকাৰৰ দ্বাৰা নিৰ্মিত ভাষিণী প্লেটফৰ্মৰ অন্তৰ্গত এটা অনুবাদ সেৱা। ইয়াত ৩৬টা ভাষা উপলব্ধ। এই ৱেবছাইটত যিকোনো এটা ভাষাৰ বাক্য আন এটা ভাষালৈ পাঁচ ধৰণে অনুবাদ কৰিব পাৰি।

অনুবাদ ভাষিণীৰ অন্তৰ্গত ভাৰতীয় ভাষাসমূহ হ'ল: অসমীয়া, অৱধী, বাংলা, ভোজপুৰী, বড়ো, ব্ৰজ, ডোগ্ৰী, গোণ্ডী, গুজৰাটী, হিন্দী, হো, কাংগড়ী, কন্নড়, কাশ্মীৰী, খাচী, কোঙ্কণী, মগহী, মৈথিলী, মালয়ালম, মাৰাঠী, মেইতেই, মিজো, নেপালী, ওড়িয়া, পঞ্জাবী, সংস্কৃত, চাঁওতালি, সিন্ধী, তামিল, তেলুগু, তুলু আৰু উৰ্দু।

ৱেবছাইট, • এণ্ড্ৰইড এপ্

তথ্যসূত্ৰ

শ্ৰেণী:ভাৰত চৰকাৰ
শ্ৰেণী:অনুবাদ
পঞ্জাবী ভাষা

পঞ্জাবী বা পাঞ্জাৱী (ਪੰਜਾਬੀ, پنجابی) ইণ্ডো-ইউৰোপীয় ভাষা পৰিবাৰৰ ইণ্ডো-আৰ্য্য শাখাৰ এটি ভাষা। ই ভাৰতত পঞ্জাব ৰাজ্যৰ প্ৰায় ৩ কোটি মানুহৰ মাতৃভাষা। পশ্চিম পঞ্জাবী বা লাণ্ডা পাকিস্তানৰ পঞ্জাব প্ৰদেশৰ প্ৰায় ৬ কোটি মানুহৰ মাতৃভাষা। ইয়াৰ উপৰিও আফগানিস্তান, বাংলাদেশ, যুক্তৰাজ্য, আমেৰিকা যুক্তৰাষ্ট্ৰ আৰু কানাডাত পঞ্জাবী ভাষাৰ প্ৰচলন আছে। কানাডাত আঢ়ৈ লাখৰো অধিক মানুহে পঞ্জাবী ভাষাত কথা পাতে; সেয়ে ই কানাডাৰ ৬ষ্ঠ বৃহত্তম ভাষা।
পূৰ্ৱ পঞ্জাবী ভাষা ভাৰতৰ ২২টা চৰকাৰী ভাষাৰ এটা। ভাৰতৰ পঞ্জাব ৰাজ্যত যোগাযোগ, শিক্ষা, প্ৰশাসন, ব্যৱসায় আৰু গণমাধ্যমত এই ভাষা ব্যবহৃত হয়।
পাকিস্তানত পশ্চিম পঞ্জাবী ভাষাৰ কোনো চৰকাৰী স্বীকৃতি নাই। তাৰ পঞ্জাবী ভাষীসকলে মূলত ইংৰাজী আৰু উৰ্দু ভাষাৰ মাধ্যমত প্ৰশাসন, শিক্ষা, গণমাধ্যম আদিৰ কামবিলাক সম্পাদন কৰে।
পঞ্জাবী ভাষা শিখ ধৰ্মাবলম্বীসকলৰ ধৰ্মীয় ভাষা।
পঞ্জাবী ভাষাৰ মূল লিপি হ'ল- গুৰমুখী লিপি।

ইতিহাস

ব্যুৎপত্তিবিজ্ঞান

পঞ্জাবী শব্দটো (কেতিয়াবা পাঞ্জাবী বুলিও বানান কৰা হয়) পাৰ্চী ভাষাৰ পাঞ্জ-আব শব্দৰ পৰা উদ্ভৱ হৈছে, যাৰ অৰ্থ 'পাঁচ প্ৰকাৰৰ পানী', যিয়ে সিন্ধু নদীৰ পাঁচটা প্ৰধান পূব উপনৈক বুজায়। এই অঞ্চলৰ নামটো দক্ষিণ এছিয়াৰ তুৰ্কী-পাৰ্চী বিজয়ীসকলে প্ৰৱৰ্তন কৰিছিল আৰু ই সংস্কৃত নাম পঞ্চনাদৰ অনুবাদ আছিল, যাৰ অৰ্থ হৈছে 'পাঁচখন নদীৰ দেশ'।.

পাঞ্জৰ সম্পৰ্ক সংস্কৃত প্যানচা (pénte), গ্ৰীক ভাষাত (πέντε) আৰু লিথুৱেনিয়ান পেংকি, যাৰ সকলোবোৰৰ অৰ্থ 'পাঁচ; āb সংস্কৃত áp (अप्) আৰু Av- ৰ Av-ৰ সৈতে সম্পৰ্কিত। বৰ্তমান ভাৰত আৰু পাকিস্তানৰ মাজত বিভক্ত হোৱা ঐতিহাসিক পঞ্জাব অঞ্চলটোক ভৌতিকভাৱে সিন্ধু নদী আৰু এই পাঁচখন উপনৈৰ দ্বাৰা সংজ্ঞায়িত কৰা হৈছে। পাঁচখনৰ ভিতৰত এখন বিয়াছ নদী, আন এখন ছাটলেজ উপনৈ।

স্বীকৃতি

ভাৰতৰ ২২ টা চৰকাৰী ভাষাৰ ভিতৰত পূব পাঞ্জাবী অন্যতম। ভাৰতৰ পঞ্জাৱ ৰাজ্যত দৈনন্দিন যোগাযোগ, শিক্ষা, প্ৰশাসন, ব্যৱসায়, গণমাধ্যম আদিত এই ভাষা ব্যৱহাৰ কৰা হয়।

পাকিস্তানত পশ্চিম পাঞ্জাবী ভাষাৰ কোনো আনুষ্ঠানিক স্বীকৃতি নাই ৷ ইয়াত পাঞ্জাবী ভাষীসকলে মূলতঃ ইংৰাজী আৰু উৰ্দু ভাষাত প্ৰশাসন, শিক্ষা, সংবাদ মাধ্যমৰ কাম কৰে।

পাঞ্জাবী ভাষা শিখসকলৰ ধৰ্মীয় ভাষা ৷

টোকা

তথ্যসূত্ৰ

বাহ্যিক সংযোগ

English to Punjabi Dictionary
Proposal to encode ARABIC LETTER NOON WITH RING ABOVE at the Unicode Website

শ্ৰেণী:ভাষা
শ্ৰেণী: ভাৰতৰ ভাষা
গ' খেল

গ' (, , , ) হৈছে এটি প্ৰাচীন কৌশলভিত্তিক দুজন খেলুৱৈৰ ব'ৰ্ড গেম, যাৰ উৎপত্তি ২৫০০ বছৰ আগতে প্ৰাচীন চীনত হৈছিল। এই খেলত খেলুৱৈ দুজনৰ মাজত ব'ৰ্ডত ক’লা আৰু বগা গুটি স্থাপন কৰি অঞ্চল অধিকাৰ কৰাৰ বাবে প্ৰতিযোগিতা হয়। গ' হৈছে পৃথিবীৰ আটাইতকৈ পুৰণি কৌশলভিত্তিক খেলসমূহৰ ভিতৰত এটা, আৰু বৰ্তমানেও জাপান, চীন, দক্ষিণ কোৰিয়া আৰু বিশ্বজুৰি লোকপ্ৰিয়। ২০১৬ চনত আন্তঃৰাষ্ট্ৰীয় গ' ফেডাৰেচনৰ ৭৫ খন সদস্য ৰাষ্ট্ৰৰ এক সমীক্ষাত দেখা গৈছে যে বিশ্বজুৰি গ' খেলিব জনা ৪.৬ কোটিতকৈ অধিক লোক আছে, আৰু বৰ্তমানৰ ২ কোটিতকৈ অধিক খেলুৱৈ আছে, যাৰ অধিকাংশই পূব এছিয়াত বাস কৰে।

ইতিহাস

গ' খেলৰ উৎপত্তি প্ৰায় ২৫০০ বছৰৰ আগতে চীনত হৈছিল বুলি বিশ্বাস কৰা হয়। প্ৰাচীন চীনত ইয়াক শিক্ষাৰ অংশ হিচাপে ধৰা হৈছিল। ইয়াৰ পৰা খেলখন কোৰিয়া আৰু জাপানলৈ বিস্তাৰ লাভ কৰে। জাপানত ইয়াক "ইগো" বুলি কোৱা হয়, আৰু জাপানৰ দ্বাৰাই আধুনিক আন্তঃৰাষ্ট্ৰীয় গ' প্ৰতিযোগিতাৰ আধাৰ স্থাপন কৰা হৈছিল।

খেলৰ নিয়ম

গ' খেলটো ১৯×১৯ কোষযুক্ত ব'ৰ্ডত খেলা হয়, যদিও আৰম্ভণিপৰ্যায়ত ৯×৯ বা ১৩×১৩ ব'ৰ্ডো ব্যৱহাৰ হয়। ক’লা খেলুৱৈয়ে প্ৰথমে খেলে, আৰু পিচত বগা। খেলুৱৈয়ে নিজৰ নিজৰ গুটি স্থাপন কৰে। লক্ষ্য হৈছে—ব'ৰ্ডৰ ওপৰত অঞ্চল অধিকাৰ কৰা, আৰু প্ৰতিদ্বন্দ্বীৰ গুটি বন্দী কৰা।

দবা খেলৰ দৰে এই খেলতো "জীৱিত" আৰু "মৃত" গুটিৰ ধাৰণা আছে, আৰু খেলৰ শেষত অঞ্চল আৰু বন্দী কৰা গুটিৰ ভিত্তিত পইণ্ট গণনা কৰা হয়।

ডিজিটেল আৰু কম্পিউটাৰ গ'

গ' খেলত কম্পিউটাৰৰ অগ্ৰগতি দীৰ্ঘদিন ধৰি সীমিত আছিল, কিন্তু DeepMind-ৰ "AlphaGo" নামৰ কৃত্ৰিম বুদ্ধিমত্তা প্ৰগ্ৰামে ২০১৬ চনত মানৱ চেম্পিয়নক পৰাস্ত কৰি এক যুগান্তকাৰী পদক্ষেপ গ্ৰহণ কৰে।

আজিৰ দিনত বহুবিধ অনলাইন প্লেটফৰ্ম, যেনে KGS, OGS (Online Go Server), আৰু Pandanet-IGS-ত গ' খেলিব পৰা যায়।

তথ্যসূত্ৰ

শ্ৰেণী:কলা
শ্ৰেণী:বিনোদন
শ্ৰেণী:খেল
জেন গুডঅল

ডেম জেন মৰিছ গুডঅল(ইংৰাজী: Dame Jane Morris Goodall) DBE (/ˈɡʊdɔːl/; জন্মতে ভালেৰি জেন মৰিছ-গুডঅল, ৩ এপ্ৰিল ১৯৩৪), পূৰ্বতে বেৰোনেছ জেন ভেন লাৱিক-গুডঅল, হৈছে এগৰাকী ইংৰাজ প্ৰাইমেটোলজিষ্ট আৰু নৃতত্ত্ববিদ৷ সাধাৰণ চিম্পাঞ্জীৰ এগৰাকী নেতৃস্থানীয় বিশেষজ্ঞ হিচাপে গুডঅল পৰিচিত৷ বনৰীয়া চিম্পাঞ্জীৰ সামাজিক আৰু পাৰিবাৰিক দিশৰ অধ্যয়নৰ লগত তেখেত ৬০ বছৰৰ জড়িত হৈ আছিল৷ টাঞ্জানিয়াত থকা গম্বে ষ্ট্ৰিম ৰাষ্ট্ৰীয় উদ্যানলৈ গুডঅল ১৯৬০ চনতে পোনপ্ৰথমবাৰৰ বাবে গৈছিল আৰু চিম্পাঞ্জীৰ মাজত মানৱ-সদৃশ আচৰণ প্ৰত্যক্ষ কৰিছিল৷ ইয়াৰ লগতে তেখেতে গম্বে চিম্পাঞ্জীৰ মাজত সশস্ত সংঘাতো দেখা পাইছিল৷ তেখেত "জেন গুডঅল প্ৰতিষ্ঠান" আৰু "ৰুটছ এণ্ড শ্বুটছ" কাৰ্যসূচীৰ প্ৰতিষ্ঠাপক৷ বন্যপ্ৰাণীৰ কল্যাণ-সম্বন্ধীয় আৰু সংৰক্ষণৰ লগত জড়িত দিশত তেখেতে ব্যাপকভাৱে কাম কৰিছে৷ ১৯৯৬ চনত প্ৰতিষ্ঠা হোৱা "ননহিউমেন ৰাইটছ্ প্ৰজেক্ট"ৰ পৰিষদত তেখেতে ইয়াৰ প্ৰতিষ্ঠাকালৰ পৰাই কাম কৰি আছে৷ [5][6] ২০০২ চনৰ এপ্ৰিলত জেন গুডঅলক ৰাষ্ট্ৰসংঘই শান্তিৰ দূত আখ্যা দিয়ে৷ গুডঅল বিশ্ব ভৱিষ্যত পৰিষদৰ এগৰাকী সন্মানীয় সদস্য৷

উদ্ধৃতিসমূহ

মাত্ৰ মনত ৰাখিব — যদি আপুনি সঁচাকৈয়ে আৰু প্ৰকৃততে জীৱ-জন্তুৰ সৈতে কাম কৰিবলৈ দৃঢ়প্ৰতিজ্ঞ, তেন্তে কেতিয়াবা, এতিয়াই হওক বা পিছত, আপুনি সেই কাম কৰাৰ উপায় বিচাৰি পাব। কিন্তু আপুনি ইয়াক বিচাৰিব লাগিব আপ্ৰাণভাৱে৷ আপুনি কঠোৰ পৰিশ্ৰম কৰিব লাগিব, আপুনি এটা সুযোগৰ সুবিধা ল’ব লাগিব — আৰু কোনোপধ্যেই হাৰ মানিব নোৱাৰিব।
My Life with the Chimpanzees (১৯৯৬), পৃ. ১১৩

অ-মানৱ হোৱাৰ স্বত্ত্বেও মানুহৰ দৰে ইমানবোৰ বৈশিষ্ট্য থকা এই সত্তাবোৰক আমি কি শব্দৰে সংজ্ঞায়িত কৰিম? আমি তেওঁলোকৰ লগত কেনে ব্যৱহাৰ কৰা উচিত? নিশ্চয় আমি আন মানুহৰ প্ৰতি যিদৰে বিবেচনা আৰু দয়াৰে ব্যৱহাৰ কৰা উচিত; যেনেকৈ আমি মানৱ অধিকাৰক স্বীকৃতি দিওঁ, তেনেকৈয়ে আমি মহাকপিকুলৰ অধিকাৰকো স্বীকৃতি দিব লাগিব৷ হয়নে? হয়।
"Chimpanzees - Bridging the Gap", in Paola Cavalieri, Peter Singer, The Great Ape Project: Equality Beyond Humanity (১৯৯৬), পৃ. ১৪

বুজি পালেহে আমি গুৰুত্ব দিব পাৰিম। আমি যত্ন ল’লেহে আমি সহায় কৰিব পাৰিম। আমি সহায় কৰিলেহে তেওঁলোক পৰিত্ৰাণ পাব।
Reported in Patti Denys, Mary Holmes, Animal Magnetism: At Home With Celebrities & Their Animal Companions (১৯৯৮), পৃ. ১০৬

প্ৰতিজন ব্যক্তিয়েই গুৰুত্বপূৰ্ণ। প্ৰতিজন ব্যক্তিৰে ভূমিকা আছে। প্ৰতিজন ব্যক্তিয়ে এটা পাৰ্থক্যৰ সূচনা কৰে।
With Love (১৯৯৯)
মোৰ মিছন হৈছে এনে এখন পৃথিৱী সৃষ্টি কৰা য’ত আমি প্ৰকৃতিৰ লগত মিলাপ্ৰীতিৰে জীয়াই থাকিব পাৰোঁ। সেইটো মই অকলে কৰিব পাৰোঁনে? নোৱাৰোঁ৷ কিন্তু আমাৰ মাজত সেই কাম কৰিব পৰা ডেকা-গাভৰুৰ এটা সেনাবাহিনী আছে। গতিকে মই ধৰি লৈছোঁ মোৰ মিছন হ’ল মোৰ নিজৰ প্ৰচেষ্টাৰ জৰিয়তে যিমান পাৰোঁ, সিমান সেই যুৱক-যুৱতীসকলৰ ওচৰলৈ যোৱা।
Then & Now: Jane Goodall", CNN (June 19, 2005).
আটাইতকৈ গুৰুত্বপূৰ্ণ কথাটো হ’ল আপুনি কি কৰে-সেই বিষয়ে প্ৰকৃততে চিন্তা কৰা। সচেতন হ’বলৈ আপুনি যি কৰে, পৰিৱেশ আৰু সমাজত আপুনি কৰা কামবোৰৰ কি প্ৰভাৱ পৰিব সেই বিষয়ে চিন্তা কৰাটোৱেই গুৰুত্বপূৰ্ণ কথা। সেইটোৱেই মূল কথা আৰু সেইটোৱেই বাকী সকলো কথাৰ অন্তৰ্নিহিত কথা।
Going Blue: A Teen Guide to Saving Our Oceans, Lakes, Rivers, & Wetlands (2010) by Cathryn Berger Kaye and Philippe Cousteau, পৃ. ১৪ত উদ্ধৃত

শ্ৰেণী:ইংলেণ্ডৰ ব্যক্তি
শ্ৰেণী:জীৱিত ব্যক্তি
শ্ৰেণী:নৃতত্ত্ববিদ
আজিজা আব্দুল্লাহ আবু লাহুম

আজিজা আব্দুল্লাহ আবু লাহুম (জন্ম ১৯৪৫) য়েমেনৰ এগৰাকী ঔপন্যাসিকা আৰু লেখক। নিহম জিলাৰ এটা বিশিষ্ট শ্বেখ পৰিয়ালত তেখেতে জন্মগ্ৰহণ কৰিছিল৷ তেখেতৰ আনুষ্ঠানিক স্কুলীয়া শিক্ষা নাছিল যদিও সাংস্কৃতিকভাৱে সচেতন পৰিৱেশত ডাঙৰ-দীঘল হৈছিল। তেখেতে এজন কূটনীতিবিদক বিয়া কৰাইছিল যিয়ে তেওঁক বিদেশত থাকিবলৈ আৰু বিদেশী সংস্কৃতিৰ অভিজ্ঞতা লাভ কৰিবলৈ অনুমতি দিছিল, তাৰ পিছত তেওঁ ছানাত থাকিবলৈ উভতি আহিছিল।

ৰামজিয়া আল-ইৰিয়ানীৰ লগতে আজিজাক সমসাময়িক য়েমেনৰ সাহিত্যৰ অন্যতম অগ্ৰণী মহিলা হিচাপে গণ্য কৰা হয়।১৯৯৭ চনত কায়ৰোৰ পৰা তেওঁৰ প্ৰথম উপন্যাস আহলাম ৱা নবিলাহ প্ৰকাশ পাইছিল৷ তাৰ পিছত তেওঁৰ আৰু কেইবাখনো উপন্যাস প্ৰকাশ কৰিছে। অধিক বহলভাৱে ক’বলৈ গ’লে য়েমেনৰ মহিলা অধিকাৰ আন্দোলনত তেওঁ মুখ্য ভূমিকা পালন কৰিছে। ১৯৭০ চনত তেওঁ য়েমেন মহিলা সংস্থা স্থাপন কৰাত তেওঁ সহায় কৰিছিল৷ ইয়াৰ লগতে আমেৰিকাভিত্তিক আৰব মহিলা পৰিষদতো তেওঁ অংশগ্ৰহণ কৰিছিল।

তথ্যসূত্ৰ

শ্ৰেণী:সমাজকৰ্মী
শ্ৰেণী:য়েমেনৰ মহিলা সমাজকৰ্মী
পাউলা গাৰফিল্ড

পাউলা গাৰফিল্ড হৈছে এক ব্ৰিটিছ থিয়েটাৰ পৰিচালক আৰু অভিনেত্ৰী। তেওঁ বধিৰ আৰু ব্ৰিটিছ চাইন ভাষাৰ ব্যৱহাৰকাৰী। ২০০২ চনত তেওঁ ডেফিনেটলী থিয়েটাৰ নাট্যসংস্থা প্ৰতিষ্ঠা কৰিছিল।

অভিনয়

গাৰফিল্ডে তেওঁৰ কৰ্মজীৱন হিচাপে অভিনেত্ৰী ৰূপে আৰম্ভ কৰিছিল। অভিনেত্ৰী হিচাপে, গাৰফিল্ডে স্মল ৱৰ্ল্ডত, যি ব্ৰিটিছ চাইন ভাষা (BSL)ৰ প্ৰথম চিটকমৰূপে ব্ৰায়ান ডাফি আৰু এইচ মাহবাজৰ দ্বাৰা সৃষ্টি কৰা হৈছিল, আৰু কেচুৱেলটিৰ দৰে টিভি ভূমিকাত উপস্থিত হৈছে, লগতে বিভিন্ন মঞ্চৰ উৎপাদনসমূহত, যেনে টাইটাছ এণ্ড্ৰনিকাছত লেভিনিয়া হিচাপে।

গাৰফিল্ডে প্ৰায়ে মঞ্চত একমাত্ৰ বধিৰ সদস্য আছিল, আৰু বধিৰ অভিনেতাৰ বাবে উপলব্ধ পৰিসৰ আৰু এক্সেছৰ পৰা নিৰাশ হৈছিল। এই কাৰণেই, ২০০২ চনত, তেওঁ ষ্টিভেন ৱেব আৰু কেট ফাৰ্বিৰ সৈতে ডেফিনেটলী থিয়েটাৰ প্ৰতিষ্ঠা কৰিছিল, যি ব্ৰিটিছ চাইন ভাষাৰ নাট্যৰ উৎপাদনৰ ওপৰত বিশেষাধিকাৰিত, বধিৰ কাষ্ট আৰু দলৰ সৈতে। ডেফিনেটলী থিয়েটাৰ পৰৱৰ্তী সময়ত বহু নাটক উৎপন্ন কৰিছে, য'ত শাস্ত্ৰীয় আৰু সমকালীন নাট্যৰ লগতে মূল সৃষ্টি অন্তৰ্ভুক্ত। নাটকসমূহ BSL, Visual Vernacular (VV), চিহ্ন, মুখাবয়ৱ আৰু শৰীৰৰ ভাষাৰ সমন্বয়ে পৰিকল্পিত হয়। কেতিয়াবা, উৎপাদনটো দ্বিভাষিক হয়, য'ত এক শ্ৰৱণক্ষম অভিনেতা সমান্তৰালভাৱে অভিনয় কৰি বধিৰ অভিনেতাৰ বাবে ভয়চ'ভাৰ প্ৰদান কৰে। ডেফিনেটলী থিয়েটাৰ প্ৰতিভাশালী বধিৰ অভিনেতা আৰু লেখকৰ বাবে বৃত্তি প্ৰদান কৰে, লগতে কাৰ্যশালা আৰু শিৱিৰসমূহৰ আয়োজন কৰে।

২০১২ চনৰ মে' মাহত, বিশ্ব শ্বেইকছপীয়েৰ উৎসৱৰ অংশ হিচাপে, য'ত শ্বেইকছপীয়েৰৰ ৩৭ খন নাটক পৃথক ভাষাত মঞ্চায়িত হৈছিল, তেওঁ লাভ'চ লেবাৰ'চ লষ্টৰ পৰিচালনা কৰিছিল শ্বেইকছপীয়েৰ গ্লোবত। কাষ্টৰ ভিতৰত আছিল চাৰ্লট আৰ'ৰ'সমিথ, নাদিয়া নাদৰাজাহ, ব্ৰায়ান ডাফি আৰু ডোনা মুল্লিগান। গ্লোবত দুটা পৰিসৰে পৰিচালিত হোৱাৰ পাছত, উৎপাদনটো যুক্তৰাজ্যৰ বিভিন্ন ঠাইত পৰ্যটন কৰিছিল। ই গ্লোবত পূৰ্ণৰূপে বধিৰ অভিনেতাসকলৰ দ্বাৰা অভিনীত প্ৰথম নাটক আছিল।

অন্যান্য উৎপাদনসমূহত এ মিদছামাৰ নাইট'চ ড্ৰীম (গ্লোবত, ২০১৪), ৪.৪৮ ছাইক'ছিচ, গ্ৰাউণ্ডেড আৰু কনট্ৰাকচনচ (এই শেষৰ বাবে, তেওঁ ২০১৭ চনত অফৱেষ্টএণ্ড এৱাৰ্ড (অফি) 'শ্ৰেষ্ঠ উৎপাদন'ৰ বাবে জিকিছিল)। ৰেবেকা এটকিনছনৰ সৈতে, তেওঁ ২০০৭ চনত প্লেইং গড ৰচনা কৰিছিল। তেওঁ চেনেল ৪ (লাৰ্ন চাইন লেংগুৱেজ, ফোৰ ফিঙাৰছ এণ্ড এ থাম্ব) আৰু BBC-ৰ দৰে টিভি চেনেলসমূহৰ বাবে কাম কৰিছে।

২০২১ চনত, ৰয়েল চেণ্ট্ৰেল স্কুল অৱ স্পীচ এণ্ড ড্ৰামাত গাৰফিল্ডক টেড বাৰ্তা আগবঢ়াবলৈ আমন্ত্ৰিত কৰা হৈছিল।

বাহ্যিক লিংক

তথ্যসূত্ৰ

শ্ৰেণী:বধিৰ অভিনেত্ৰী
শ্ৰেণী:জীৱিত ব্যক্তি
এনি পেৰিছ

এন মেৰী কাঞ্চেলমী (ইংৰাজী: Anne Marie Cancelmi; জন্ম: ৩১ জুলাই, ১৯৭৫), পেছাদাৰীভাৱে এনি পেৰিছ নামেৰে পৰিচিত এগৰাকী আমেৰিকান অভিনেত্ৰী। তেওঁ ড্ৰামা ধাৰাবাহিক ল এণ্ড অৰ্ডাৰত আলেকজান্দ্ৰা বৰ্জিয়াৰ চৰিত্ৰত অভিনয় কৰিছিল। পেৰিছই ছোপ অপেৰা এজ দ্য ৱৰ্ল্ড টাৰ্ণছত জুলিয়া স্নাইডাৰ হিচাপেও অভিনয় কৰিছে, যাৰ বাবে তেওঁ ডে-টাইম এমি বঁটাৰ বাবে মনোনীত হৈছিল।

প্ৰাৰম্ভিক জীৱন

পেৰিছৰ জন্ম আলাস্কাৰ এংকৰেজত হৈছিল। তেওঁৰ মাতৃ এনেট এগৰাকী শিক্ষয়িত্ৰী আছিল আৰু পিতৃ লুই জি. কাঞ্চেলমী আলাস্কা এয়াৰলাইনছৰ এজন জ্যেষ্ঠ কাৰ্যবাহী আছিল। তেওঁ ইটালীয়ান, শ্ল’ভাক আৰু চিৰিয়ান বংশধৰ। তেওঁৰ ভাতৃ লুই কাঞ্চেলমীও এজন অভিনেতা। লুয়ে এলিজাবেথ ৱাটাৰষ্টনক বিবাহ কৰাইছে, যি ল এণ্ড অৰ্ডাৰৰ অভিজ্ঞ অভিনেতা তথা পেৰিছৰ সহ-অভিনেতা চেম ৱাটাৰষ্টনৰ কন্যা।

পেৰিছ ৱাশ্বিংটনৰ মাৰ্চাৰ আইলেণ্ডত ডাঙৰ-দীঘল হৈছিল আৰু মাৰ্চাৰ আইলেণ্ড হাইস্কুলত অধ্যয়ন কৰিছিল।

১৮ বছৰ বয়সত পেৰিছই ফৰ্ডহাম বিশ্ববিদ্যালয়ত অধ্যয়ন কৰিবলৈ নিউয়ৰ্ক চহৰলৈ যায়। তাত তেওঁ থিয়েটাৰত গুৰুত্ব দিছিল আৰু মিডিয়া আৰু এণ্টিগনকে ধৰি অসংখ্য নাটকত মুখ্য চৰিত্ৰত অভিনয় কৰিছিল। ২০১৬ চনত পেৰিছই এইচবিঅ’ৰ ধাৰাবাহিক ভিনাইলত এণ্ড্ৰিয়া জিটো আৰু ২০১৭ চনত নেটফ্লিক্সৰ ধাৰাবাহিক ফ্ৰেণ্ডছ ফ্ৰম কলেজত সামান্থা "চেম" ডেলমনিকো হিচাপে অভিনয় কৰে। ২০১৮ চনত তেওঁ আল পাচিনোৰ বিপৰীতে পাটাৰ্ণোত অভিনয় কৰিছিল।

মঞ্চ

২০০৭ চনৰ ৮ মাৰ্চৰপৰা পেৰিছই ক্ৰেগ লুকাছৰ প্ৰিলুড টু এ কিচত অভিনয় কৰে। ২০০৮ চনত তেওঁ অফ-ব্ৰডৱেত বেকি শ্ব নামৰ নাটকখনত নাম চৰিত্ৰত অভিনয় কৰে। ২০১১ চনৰ গ্ৰীষ্মকালত পেৰিছই নিউয়ৰ্ক পাব্লিক থিয়েটাৰৰ শ্বেইক্সপীয়েৰ ইন দ্য পাৰ্কৰ নিৰ্মাণত মেজাৰ ফৰ মেজাৰ আৰু অল’ছ ৱেল ডেট এণ্ডছ ৱেলত অভিনয় কৰিছিল।

ব্যক্তিগত জীৱন

পেৰিছ অভিনেতা পল স্পাৰ্কছৰ সৈতে বিবাহপাশত আবদ্ধ হয়। তেওঁলোকৰ এমেট (জন্ম ২০০৯) নামৰ এজন পুত্ৰ আৰু লিডিয়া (জন্ম ২০১৪) নামৰ এগৰাকী কন্যা সন্তান আছে। তেওঁলোক নিউয়ৰ্ক চহৰৰ মেনহাটানত বাস কৰে।

বঁটা আৰু মনোনয়ন

২০০১: এজ দ্য ৱৰ্ল্ড টাৰ্ণছৰ বাবে ড্ৰামা ধাৰাবাহিকৰ এগৰাকী উৎকৃষ্ট যুৱ অভিনেত্ৰীৰ শিতানত ডে-টাইম এমি বঁটাৰ বাবে মনোনীত।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
পৌষপাৰ্বণ

পৌষপাৰ্বণ বা পিঠেপাৰ্বণ হʼল পশ্চিমবংগ আৰু বাংলাদেশত পালিত এটি হিন্দু লোক-উৎসৱ। পুহ মাহৰ সংক্ৰান্তিত এই উৎসৱ পালন কৰা হয়। এইদিনাখন হিন্দুসকলে পিঠা প্ৰস্তুত কৰি দেৱতাৰ উদ্দেশ্যে নিবেদন কৰে।

প্ৰাচীন কালৰপৰাই দেৱতাৰ পূজাত পিঠাৰ অৰ্ঘ্য প্ৰদানৰ ৰীতি চলি আহিছে। মধ্যযুগত ধৰ্মপূজাত মদ্যমাংসৰ লগত পিঠা নৈৱেদ্যও আগবঢ়োৱা হৈছিল। অৱশ্যে, দেৱতাৰ পূজাত নিবেদনৰ বাবে বছৰৰ বিভিন্ন সময়ত বিভিন্নপ্ৰকাৰৰ পিঠা প্ৰস্তুত কৰাৰ বিধান আছে। কিন্তু গ্ৰীষ্মকালত পিঠা-পনা বৰ ৰুচিকৰ নহয় বাবে, বৰ্ষা বা শীতকালতেই এই জাতীয় অনুষ্ঠানৰ আয়োজন কৰা হয়। বছৰৰ বিভিন্ন সময়ত অনুষ্ঠিত পিঠা-পৰ্বৰ ভিতৰত পৌষ সংক্ৰান্তিৰ পৌষপাৰ্বণেই সৰ্বাধিক প্ৰসিদ্ধ। এই দিনটো হিন্দু পঞ্জিকাত ‘মকৰ সংক্ৰান্তি’ বা ‘উত্তৰায়ণ সংক্ৰান্তি’ নামেৰেও পৰিচিত। প্ৰাচীন হিন্দুসকলে এই দিনটোত পিতৃপুৰুষ অথবা বাস্তুদেৱতাৰ উদ্দেশ্যে তিল নতুবা খেজুৰীৰ গুৰেৰে প্ৰস্তুত কৰা তিলুৱা আৰু নতুন ধান-চাউলৰপৰা প্ৰস্তুত কৰা পিঠাৰ অৰ্ঘ্য প্ৰদান কৰিছিল। এইবাবেই পৌষ সংক্ৰান্তিৰ আন এটি নাম তিলুলা সংক্ৰান্তি বা পিঠে সংক্ৰান্তি। এই প্ৰাচীন উৎসৱৰ আন এটি ৰূপ অদ্যাবধি পিঠেপাৰ্বণৰ ৰূপত বাঙালী হিন্দু সমাজত প্ৰচলিত।

লগতে চাওক

পৌষ সংক্ৰান্তি

তথ্য সংগ্ৰহ

বাংলাৰ লোকসংস্কৃতিৰ বিশ্বকোষ, ড° দুলাল চৌধুৰী সম্পাদিত, আকাদেমি অফ ফোকলোৰ, কলকাতা, ২০০৪, পৃ. ৩২০

শ্ৰেণী:বাংলাদেশৰ উৎসৱ
শ্ৰেণী:পশ্চিমবংগৰ উৎসৱ